《短歌行》
明代·黄肃

来日苦少，去日苦多。
人生不满百，痛当奈何！当复奈何！不如沽美酒，置此高
堂上，与君长笑歌。
峻阪无停车，急川无停波。
不如沽美酒，置此高堂上，与君长笑歌。
人生不满百，当复奈何！痛当奈何！来日苦少去日多。

作者简介：明应天府六合人，字敬夫。成化十四年进士。累官广西按察佥事，弘治末，思恩土官岑浚谋起事，肃毁其所筑丹良城，挫其谋。官至湖广按察副使。卒年八十六。